Յուսուֆ Քարշ

**Յուսուֆ Քարշ** (, ), կանադահայ հայտնի լուսանկարիչ։ Լուսանկարված անձանց թվում են Եղիսաբեթ II-ը, Կաստրոն, Խրուշչովը, Բեռնարդ Շոուն, Ալբերտ Էյնշտեյնը և Հեմինգուեյը։ Հատկապես հայտնի է նրա՝ Չերչիլին պատկերող լուսանկարը։

## Կենսագրություն
Յուսուֆը (հայկական անունը Հովսեփ էր) ծնվել է Մարդին քաղաքում, Օսմանյան կայսրության հարավարևելյան շրջանում։ Ցեղասպանության ժամանակ 14 տարեկան տղա է եղել, ընտանիքը ենթարկվել է հալածանքի, իսկ քույրը սովից մահացել է։ 1922 թվականին ընտանիքով փախել են Հալեպ։ Շուտով ծնողները Յուսուֆին ուղարկել են Կանադա՝ քեռի Նաղաշի մոտ ապրելու ու նոր կյանք սկսելու։ Վերջինս հմուտ լուսանկարիչ էր։ Այստեղ Քարշը կրթություն է ստացել և աշխատել Նաղաշի ստուդիայում։ Նաղաշը, տեսնելով Յուսուֆի լուսանկարչական տաղանդը, նրան ուղարկում է Բոսթոն՝ լուսանկարիչ Ջոն Գարոյի մոտ սովորելու։

4 տարի անց վերադարձել է Կանադա և Օտտավայի կենտրոնում ստեղծել սեփական ստուդիան։ Շուտով նրա աշխատանքները գրավել են բազմաթիվ հայտնի մարդկանց, սակայն նա էլ ավելի հայտնի է դարձել Ուինսթոն Չերչիլին Օտտավա կատարած այցի ժամանակ լուսանկարելուց հետո։ Միջազգային Who’s Who («Ով ով է») ցանկում ընդգրկված 100 ամենանշանավոր մարդկանցից Յուսուֆը լուսանկարել է 51-ին։

## Ամուսնություններ
Քարշի առաջին կինը եղել է Սոլանժ Գոթիեն (1902−1961), ում հետ ամուսնացել է 1939 թվականին։ Նրանք առաջին անգամ հանդիպել են 1933 թվականին Օտտավայի Լիթըլ թատրոնում, որտեղ Սոլանժը հայտնի դերսանուհի էր։ Գոթիեն ծնվել է Ֆրանսիայի Տուր քաղաքում և մանուկ հասակում Կանադա արտագաղթել։ Նա մահացել է 1961 թվականին քաղցկեղից։

Երկրորդ անգամ ամուսնացել է Էստրելիտա Մարիա Նախբարի հետ, ով բժշկական հոդվածների հեղինակ էր։ Հարսանիքի ժամանակ նրանց պսակադրել է Նյու Յորքի կաթոլիկ արքեպիսկոպոսական թեմի եպիսկոպոսի օգնական Ֆուլթոն Ջոն Շին։ 1972 թվականից մինչև 1992 թվականը նրանք ապրել են Օտտավայի Շատո Լորիե հյուրանոցի երրորդ հարկի լյուքս համարում։ Երեխաներ չեն ունեցել։

## Պաշտոնաթողություն և մահ
1992 թվականի հունիսին, 83 տարեկան հասակում փակել է Շատո Լորիեում գտնվող իր արվեստանոցը և 1997 թվականին մեկնել Բոսթոն։ Մահացել է 2002 թվականի հունիսի 13-ին Բոսթոնի Բրիգամ և կանանց հիվանդանոցում՝ վիրահատությանը հաջորդած բարդացումների պատճառով։ Հուղարկավարութոյւնը տեղի է ունեցել Օտտավայում, տեղի Նոտր Դամ գերեզմանոցում։

### Պատկերասրահ

Պատկեր:DuncanCampbellScott23.jpg|Դունկան Քեմբել Սքոթ
Պատկեր:Grey Owl.jpg|Գրեյ Օուլ
Պատկեր:Jan Smuts 1947.jpg|Յան Քրիստիան Սմետս
Պատկեր:JoanCrawford-colour.jpg|Ջոան Քրոուֆորդ
Պատկեր:Lord Beaverbrook 1947.jpg|Լորդ Ուիլյամ Էյթքեն
Պատկեր:Paul Robeson by Karsh, 1941.jpg|Պոլ Ռոբսոն
Պատկեր:Portia White.jpg|Փորթիա Ուայթ
Պատկեր:Sir Winston Churchill - 19086236948.jpg|Ուինսթոն Չերչիլ
Պատկեր:Marx brothers Tonight Show.jpg|Մարքս եղբայրներ


## Հրատարակություններ
[մինի|[Յուսուֆ Քարշի կիսանդրի (Օտտավա)|Յուսուֆ Քարշի կիսանդրին Օտտավայում]]
* *Faces of destiny; portraits by Karsh* (1946)
* *Canada: as seen by the camera of Yousuf Karsh and described in words by John Fisher* (1960)
* *This is the Holy Land: A Pilgrimage in Words and Pictures* (1960)
* *This is Rome: A Pilgrimage in Words and Pictures* (1960)
* *In search of greatness; reflections of Yousuf Karsh* (1962)
* *These are the Sacraments* (1962)
* *This is the Mass* (1965)
* *Karsh portfolio* (1967)
* *Portraits by Karsh* (1968)
* *Faces of Our Time* (1971)
* *Karsh portraits* (1976)
* *Karsh Canadians* (1978)
* *Karsh: a fifty-year retrospective* (1983)
* *Karsh: l'art du portrait* (1989)
* *Karsh: American legends* (1992)
* *Portrait in Light and Shadow: the Life of Yousuf Karsh* (2007)
* *Karsh 100: A Biography in Images* (MFA Publications, 2004)

## Ծանոթագրություններ

## Արտաքին հղումներ
* Հովսեփ Քարշ. «Ֆոտոխցիկի ամենագլխավոր մասերը լուսանկարչի սիրտն ու գլուխն են»
* Յուսուֆ Քարշ. դիմանկարի արվեստը

Կատեգորիա:Կանադահայ լուսանկարիչներ
Կատեգորիա:Հայոց ցեղասպանությունից փրկվածներ